ออมสินให้กบข.กู้บ้านล่อใจดอก0%7เดือน
&nbsp;
17 ส.ค. 2554

โพสต์ทูเดย์ — ธนาคารออมสินแข่ง “ธอส.กรุงไทย” ดูดสมาชิก กบข.กู้บ้าน ปลอดดอกเบี้ย 7 เดือนแรก
นายเลอศักดิ์ จุลเทศ ผู้อำนวยการ ธนาคารออมสิน เปิดเผยว่า ธนาคารได้ร่วมกับกองทุนบำเหน็จบำนาญข้าราชการ (กบข.) เพื่อเปิดตัว “โครงการบ้านออมสินกบข.เพื่อสมาชิก กบข.” โดยจะคิดดอกเบี้ยพิเศษสำหรับสมาชิก กบข.ที่ต้องการขอสินเชื่อที่อยู่อาศัยใหม่หรือนำไปปรับโครงการหนี้เดิม (รีไฟแนนซ์)
ทั้งนี้ ธนาคารจะให้วงเงินกู้ถึง 100% ของราคาประเมิน แต่เงินงวดผ่อนชำระต้องไม่เกิน 60% ของเงินเดือนสุทธิ โดยจะวงเงินกู้สูงสุดไม่เกิน 10 ล้านบาทต่อราย ปีแรกคิดดอกเบี้ย 0% ในช่วง 7 เดือนแรก เดือนที่ 812 คิดดอกเบี้ยเงินกู้ขั้นต่ำประเภทเงินกู้ที่มีระยะเวลาหรือเอ็มแอลอาร์ลบ 3 ต่อปี(ปัจจุบัน MLR อยู่ที่ 5.85% ต่อปี) ปีที่ 2 คิดดอกเบี้ยเอ็มแอลอาร์ลบ 2 ต่อปี หลังจากนั้นคิดเอ็มแอลอาร์ลบ 0.5 ต่อปี ระยะเวลาผ่อนชำระสูงสุด 30 ปี โดยไม่คิดค่าประเมินหลักทรัพย์
อย่างไรก็ตาม ธนาคารยืนยันว่ายังมีสภาพคล่องสูงและเพียงพอที่จะให้บริการ ซึ่งคาดว่าจะมีสมาชิกขอกู้เฉลี่ยไม่เกินรายละ 35 ล้านบาท ซึ่งปัจจุบัน กบข.มีสมาชิกที่ใช้บริการสินเชื่อเคหะอยู่ประมาณ 1.6 แสนคน หรือประมาณ 10% ของสมาชิกทั้งหมด ซึ่งยังไม่แน่ว่าสมาชิกส่วนนี้จะรีไฟแนนซ์หรือไม่
น.ส.โสภาวดี เลิศมนัสชัย เลขาธิการ กบข. กล่าวว่า สมาชิก กบข.ที่มีอยู่ 1.2 ล้านคน สามารถยื่นขอสินเชื่อครั้งนี้ได้ ซึ่งก่อนหน้านี้ กบข.ได้ร่วมมือกับธนาคารกรุงไทย และธนาคารอาคารสงเคราะห์ (ธอส.) มาแล้วและมีสมาชิกกบข.สนใจขอสินเชื่อเป็นจำนวนมากโดยเชื่อว่าน่าจะมีสมาชิก กบข. สนใจขอกู้จากธนาคารออมสินมากขึ้น เห็นได้จากก่อนหน้านี้ที่มีความ ร่วมมือกับธนาคารกรุงไทย ก็พบว่ามีสมาชิกสนใจมาก
\ ซึ่งในกรณีนี้ธนาคารออมสินได้เสนอเงื่อนไขดอกเบี้ยที่จูงใจเป็น พิเศษด้วย"ของธนาคารออมสิน ต้องบอกว่ามีความพิเศษในเรื่องอัตรา ดอกเบี้ยมาก อาจจะเป็นเพราะมาทีหลังแบงก์อื่นแต่เงื่อนไขพิเศษ สุดๆ ก็น่าจะมีสมาชิกสนใจมากขึ้น" น.ส.โสภาวดี กล่าว